ทะเลสาบใต้น้ำแข็งส่งผลต่อน้ำแข็งแอนตาร์กติก (คลิป)
(Credit : Google Earth),เป็นครั้งแรกที่นักวิทยาศาสตร์พบว่าการละลายบนพื้นผิวน้ำแข็งส่งผลกระทบต่อการไหลของธารน้ำแข็งในแอนตาร์กติกา จากการใช้ภาพถ่าย และข้อมูลจากดาวเทียมหลายตัวควบคู่ไปกับการสร้างแบบจำลองสภาพภูมิอากาศในภูมิภาคนี้,นักวิทยาศาสตร์จากมหาวิทยาลัยเชฟฟิลด์ ในอังกฤษ พบว่าทะเลสาบใต้น้ำแข็งทำให้ธารน้ำแข็งแอนตาร์กติกาบางส่วนเคลื่อนที่ด้วยความเร็ว 100% เร็วกว่าค่าเฉลี่ยสูงถึง 400 เมตรต่อปี เป็นไปได้ว่าธารน้ำแข็งเคลื่อนตัวลงอันเป็นผลมาจากแรงโน้มถ่วง ที่เปลี่ยนรูปแบบของน้ำแข็งและการเลื่อนฐาน ความเชื่อมโยงนี้เกิดขึ้นเนื่องจากทะเลสาบใต้พื้นผิวน้ำแข็งได้แทรกซึมเข้าไปในน้ำแข็งและช่วยให้เกิดการไหลของธารน้ำแข็ง,เมื่ออุณหภูมิสูงขึ้นเรื่อยๆ ในทวีปแอนตาร์กติกา การละลายบนพื้นผิวจะเกิดขึ้นบ่อยครั้งและทั่วพื้นที่กว้าง กลายเป็นปัจจัยสำคัญในการกำหนดความเร็วที่ธารน้ำแข็งเคลื่อนไปทางทะเล ซึ่งในที่สุดนักวิทยาศาสตร์จะพยากรณ์ได้ว่าธารน้ำแข็งบนคาบสมุทรแอนตาร์กติกาจะเหมือนในกรีนแลนด์และอลาสกาในปัจจุบัน ที่ทะเลสาบใต้น้ำแข็งจะควบคุมขนาดและช่วงเวลาการแปรผันของธารน้ำแข็งที่ไหลผ่านฤดูกาลในช่วงหลายปี อาจมีนัยสำคัญต่ออัตราการเพิ่มขึ้นของระดับน้ำทะเลในอนาคต.
เป็นครั้งแรกที่นักวิทยาศาสตร์พบว่าการละลายบนพื้นผิวน้ำแข็งส่งผลกระทบต่อการไหลของธารน้ำแข็งในแอนตาร์กติกา จากการใช้ภาพถ่าย และข้อมูลจากดาวเทียมหลายตัวควบคู่ไปกับการสร้างแบบจำลองสภาพภูมิอากาศ
ทะเลสาบ,ทะเลสาบใต้น้ำแข็ง,แอนตาร์กติก,แอนตาร์กติกา,อุณหภูมิสูงขึ้น,ทันโลก,ข่าวทั่วไป